ไปตามคำแนะนำของคนวงใน บอกตรงๆผิดหวังมาก สั่งอาหารมา3อย่าง กั้งทอดกระเทียม จานละ 300บาท เมนูสุดฮิตของร้านนี้ คาดหวังมากว่าต้องอร่อย คนรีวิวเยอะ พอยกมาเสิร์ฟรู้สึกผิดหวังอย่างแรง แฉะมากน้ำเยอะ กินมาหลายร้านแล้ว ไม่เคยเจอเมนูทอดกระเทียมร้านไหนใส่น้ำ ปกติทอดกระเทียมต้องแห้งๆหอมกลิ่นกระเทียม , จานที่สอง หอยเซลล์ผัดฉ่า จานละ 200บาท รสชาดไม่กลมกล่อม หนักไปทางเค็มและเผ็ด, จานที่สาม เนื้อปูผสมกุ้งผัดผงกะหรี่ 300 บาท รสชาดพอใช้ได้ ไม่ถึงขั้นอร่อยอะไรมากมาย และสั่งข้าวเปล่า2จาน จานละ10บาท สรุปร้านใช้วัตถุดิบค่อนข้างดี  แต่ราคาก็ถือว่าแพงเกินไปสำหรับร้านบ้านๆ เก่าๆโทรมๆ ถ้าเทียบกับร้านซีฟู้ดดังๆร้านอื่นๆ ที่ตกแต่งร้านมีบรรยากาศดีๆน่านั่งกว่านี้เยอะ ผัดอาหารทีควันเต็มร้าน กลิ่นตลบอบอวล ปล่องดูดควันก็ไม่มี แล้วที่ผวาสุดๆคือห้องน้ำ ฝาผนังห้องน้ำเอาไม้กระดานมาปิด แต่ปิดครึ่งเดียว เพื่อ?? นั่งปัสสาวะที ทำเอาหลอน นั่งกินอยู่สังเกตุไม่มีลูกค้าคนไหนกล้าเข้าห้องน้ำ... ไปกิน2คน เช็คบิลมา 820 บาท ราคานี้นั่งกินตามห้างหรือร้านหรูชายทะเลหรือร้านอาหารติดแอร์ได้สบายๆ คงไปกินครั้งนี้ครั้งเดียว  ราคาแพงยังพอรับได้ถ้าอร่อย ลืมบอกไปลูกค้าที่ไปกินร้านนี้จะนิยมสั่งราดข้าวมากกว่า ราดข้าวจานละประมาณ 100-200 บาท บอกตามตรงคนในวงในก็อวยเกินไป อร่อยจริงหรือ สำหรับเรายังมีอีกหลายร้านที่อร่อยกว่านี้เยอะ เมื่อก่อนบ้านเราอยู่แถวนั้น ไม่เคยนึกอยากมากินร้านนี้เลย แต่อ่านรีวิววงในนี้แหละ จึงอยากไปลองชิมดูก็เท่านั้น ผิดหวังมาก เพราะคาดหวังมากก็เท่านั้น